Die BDatSci-program bestaan uit 'n aantal kern- verpligte modules in al vier die studiejare. Hierdie modules lê die grondslag vir datawetenskap as studierigting. Verder bied dit jou 'n redelike vrye keuse van aanvullende modules sodat jy kan fokus op spesifieke rigtings in die datawetenskap-omgewing. Let asseblief op die bepalings rakende roosterbotsings in die algemene afdeling aan die begin van hierdie hoofstuk, wanneer jy jou modules kies.
Dit is verder moontlik om binne hierdie program op 'n spesifieke area van studie, genaamd 'n fokusarea, te konsentreer. Jy registreer vir BDatSci in die fakulteit wat die fokusarea aanbied.